CELEX: 62012CN0545
Language: da
Date: 2012-11-27 00:00:00
Title: Sag C-545/12: Sag anlagt den 27. november 2012 — Europa-Kommissionen mod Republikken Cypern

2.2.2013   
            
            
               DA
            
            
               Den Europæiske Unions Tidende
            
            
               C 32/8
            
         Sag anlagt den 27. november 2012 — Europa-Kommissionen mod Republikken Cypern
   (Sag C-545/12)
   2013/C 32/11
   Processprog: græsk
   
      Parter
   
   
      Sagsøger: Europa-Kommissionen (ved P. Hetsch, J. Hottiaux og M. Kostantinidis, som befuldmægtigede)
   
      Sagsøgt: Republikken Cypern
   
      Sagsøgerens påstande
   
   
               —
            
            
               Det fastslås, at Republikken Cypern har tilsidesat sine forpligtelser i henhold til artikel 16 i Europa-Parlamentet og Rådets direktiv 2006/126/EF af 20. december 2006 om kørekort (omarbejdning) (EUT L 403, s. 18), idet den ikke har vedtaget de love og administrative bestemmelser, der er nødvendige for at efterkomme direktivet, eller i hvert fald ikke har givet Kommissionen meddelelse herom.
            
         
               —
            
            
               Republikken Cypern pålægges i henhold til artikel 260, stk. 3, TEUF, at betale dagbøder på 6 504,96 EUR pr. dag fra datoen for offentliggørelsen af Domstolens dom.
            
         
               —
            
            
               Republikken Cypern tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Artikel 16, stk. 1, i direktiv 2006/126/EF forpligter medlemsstaterne til senest den 19. januar 2011 at vedtage og offentliggøre de love og administrative bestemmelser, der er nødvendige for at efterkomme de nye bestemmelser, som det omhandlede direktiv indfører og opregner.
   Republikken Cypern har ikke fuldt ud gennemført direktivets bestemmelser i national ret. Kommissionen har anført, at Republikken Cypern på tidspunktet for stævningens indgivelse navnlig ikke havde gennemført direktivets artikel 1, stk. 1, artikel 3, artikel 7, stk. 1, stk. 3 og stk. 5, artikel 10, artikel 15, samt bilag I, punkt 2), bilag II, punkt 5.2, samt bilag IV-VI i national ret.
   Det er derfor Kommissionens opfattelse, at Republikken Cypern har tilsidesat sine forpligtelser i henhold til artikel 260, stk. 3, TEUF.